Source: https://kuriaidontesek.hu/hu_HU/foldugyi-nepszavazas-a-kuria-elutasitotta-a-jogorvoslatot
Timestamp: 2020-08-03 17:39:27
Document Index: 20026282

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'bíróság ', 'bíróság ', 'Kúria ']

HVG-ORAC Lap- és Könyvkiadó Kft. - Földügyi népszavazás: a Kúria elutasította a jogorvoslatot
Földügyi népszavazás: a Kúria elutasította a jogorvoslatot
2016.08.29. 15:57
A Kúria elutasította a Gőgös Zoltán MSZP-s országgyűlési képviselő által a földügyben kezdeményezett népszavazás aláírásainak ellenőrzése miatt benyújtott jogorvoslati kérelmet – derül ki a bíróság internetes oldalán pénteken nyilvánosságra hozott végzésből.
A Kúria szerint a bírósági felülvizsgálati kérelem alaptalan. A bíróság szerint az NVI helyesen járt el, amikor két lépcsőben vizsgálta az aláírások érvényességét, és előbb az aláírást gyűjtő személyt azonosította. A bíróság felhívta a figyelmet arra, hogy a jogszabály szerint az aláírásgyűjtő adataihoz kapcsolódó hiányosságok azt eredményezik, hogy az íven szereplő valamennyi támogatói aláírás érvénytelen lesz. A felülvizsgálati kérelemben foglaltakkal szemben a bármilyen okból részleges adatok alapján az NVI nem tekintheti az aláírást érvényesnek, nincs lehetőség a személyi adatnak a lakcímnyilvántartás adataival való összevetésen alapuló egyezősége kimondására, azaz arra, hogy az adatokat az NVI hivatalból kiegészítse – szögezte le a bíróság. A Kúria szerint tehát ebben sem hibázott az NVI.